Diari Oficial de la Generalitat Valenciana


Sumari del DOGV 6979, del 06-03-2013 (2013/2133)

Notificació del laude emés per la Junta Arbitral de Transports de València. Expedient número V-04/2012.
-------------------------------------------------------------------------------------------------------

### Dades del document

Número de DOGV
:   6979

Data del DOGV
:   06-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2133


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-04/2012. [2013/2133]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Autur, SA, que s'ha dictat un laude en l'expedient referenciat i com que no es pot notificar per parador ignorat o desconegut o absència, es fa a través d'esta publicació, perquè tinga efecte legal. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Norma Barrachina Navarro. Jaime Agramunt Font de Mora. Secretària-vocal: Amparo Peris Catalá. Parts. Reclamant: Cirac Logística, SL, representada per Elena Budría García. Reclamat: Autur, SA, que no compareix a l'acte de vista, i és citada a través del tauler d'edictes de l'Ajuntament de Paterna.  
València, 19 de desembre de 2012, i a les 11.00 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-04/2012, se celebra la vista oral respecte de la reclamació següent: impagament de ports. Incompareixença del demandat, citació a través del tauler d'edictes de l'Ajuntament de Paterna.  
  
Iniciada la vista oral pel president es procedix a comprovar la identitat de la part compareixent i la qualitat amb què intervé. Es dóna compte que davant de la reiterada impossibilitat de citació i notificació a la reclamada, realitzada a través de correus i de la Policia Local, es va procedir a la publicació en el tauler d'anuncis de l'Ajuntament de Paterna (València) per ser l'últim domicili social conegut.  
En compliment d'este tràmit consta en l'expedient una certificació expedida per l'ajuntament que davant de la impossibilitat de citació a través de la Policia Local es va procedir a l'exposició en el tauler d'edictes durant el termini reglamentari a partir del 03.12.2012 i fins el 17.12.2012.  
Concedida la paraula a la reclamant, deixa basada la seua demanda en els antecedents de fet següents.  
1. Ratificant-se en tots els motius de la seua demanda manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, diversos transports que queden especificats en el text de les factures adjuntes a la demanda. A continuació es van presentar al cobrament les factures número 3.548 de 29.09.2011 per import de 1.877,14 euros, la número 3.631 de 30.09.2011 per import de 560,85 euros, la número 3.761 de 28.10.2011 per import de 3.342,23 euros. Sumen les expressades factures la quantitat de 5.780,22 euros, més els interessos que esta part calcula d'acord amb la Llei de Morositat i que ascendixen a la quantitat de 34,83 euros.  
Realitzades diverses gestions de cobrament sense aconseguir-ho, és per això que s'interposa la present demanda. Acaba sol·licitant que després del reconeixement del seu dret es condemne la reclamada al pagament de la quantitat total de 5.815,05 euros.  
S'apliquen els fonaments jurídics següents  
1. La competència territorial de la Junta, de la qual no s'al·lega res, la determinen els articles 6 i 7.2 del Reglament de la LOTT (RD 1211/90).   
2. La submissió es determina d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i cap de les parts intervinents en el contracte haguera manifestat expressament a l'altra la voluntat en contra abans del moment en què s'inicie o hauria d'haver-se iniciat la realització del servici o activitat contractats". No consta en l'expedient que s'haja fet cap manifestació en el sentit preceptuat.  
  
3. De les manifestacions realitzades en vista es deduïx que, efectivament, els ports que són reclamats en esta demanda i les factures dels quals consten adjuntes van ser realitzats, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la junta, per unanimitat dels membres, dicta el laude següent:  
Estimar la demanda interposada per Cirac Logística, SL, representada per Elena Budria García contra Autur, SA, per haver quedat acreditat que es van realitzar els transports demandats, la qual cosa dóna un dret de cobrament a la reclamant.  
Per tot això Autur, SA, ha d'abonar a Cirac Logística, SL, la quantitat de cinc mil huit-cents quinze euros amb cinc cèntims (5.815,05 euros).  
Contra este laude pot exercir-se l'acció d'anul·lació davant de l'Audiència Provincial de València en el termini de dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude pot sol·licitar-se'n a esta junta arbitral la correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, pot instar-se'n l'execució forçosa, davant del jutjat de primera instància de València que corresponga, segons el que establix la Llei Orgànica 5/2011, de 20 de maig, complementària a la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder Judicial.»  
Els terminis de recursos continguts en el laude transcrit són computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 20 de febrer de 2013.- El president de la Junta Arbitral de Transports de València: Ramón Escrig Moreno.